बगदाद के उत्तर में हुए दो हमलों में 35 की मौत  
बगदाद के उत्तर स्थित ताजी शहर में मंगलवार को हुए दो बम हमलों में कम से कम 35 व्यक्ति मारे गए जबकि 28 अन्य घायल हो गए।
इराक की राजधानी बगदाद के उत्तर स्थित ताजी शहर में मंगलवार को हुए दो बम हमलों में कम से कम 35 व्यक्ति मारे गए जबकि 28 अन्य घायल हो गए।  गृह मंत्रालय के एक अधिकारी ने बताया, राष्ट्रीय पहचान पत्र जारी करने वाले एक कार्यालय के बाहर तथा प्रांतीय परिषद के कार्यालय के बाहर हुए एक अन्य विस्फोट में 35 व्यक्ति मारे गये तथा 28 अन्य घायल हो गए। अधिकारी ने बताया कि विस्फोट स्थानीय समयानुसार दोपहर 12 बजे हुए। बगदाद के सुरक्षा मामलों के प्रवक्ता मेजर जनरल कासिम अट्टा ने हमलों की पुष्टि की है।  उन्होंने बताया कि बगदाद के अल-राशिद होटल के मैदान में कल दागे गये एक राकेट से कम से कम पांच व्यक्ति मारे गए। अट्टा ने बताया जाफरनियाह जिले से दो व्यक्तियों को गिरफ्तार किया गया है। वहीं से हमला किया गया था।